มีอะไรกับแฟน 2-3วันผ่านไปในอวัยวะเพศมีตุ่มเป็นหนองสีขาวเยอะมาก เจ็บแสบตรงอวัยวะเพศ แต่เวลาปัสวะไม่แสบแล้วก็มีน้ำสีขาวออกมาจากช่องคลอดเยอะมาก อยากทราบว่าเป็นอะไรคะ ไปหาหรือว่าซื้อยากินคะ
สวัสดีค่ะ อาการเจ็บแสบอวัยวะเพศ และมีตุ่มหนองสีขาว มีตกขาวออกมามาก อาจเกิดจาก- การติดเชื้อเริมที่อวัยวะเพศ เกิดจากการติดต่อผ่านทางเพศสัมพันธ์ เริ่มแรกจะมีตุ่มน้ำใสหรือขุ่นขึ้นมาก่อน มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึม รวมถึงอาจทำให้มีตกขาวมากผิดปกติได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย- การติดเชื้อหนองในแท้หรือหนองในเทียม ซึ่งเกิดจากการติดต่อผ่านทางเพศสัมพันธเช่นกัน โดยจะทำให้มีตกขาวมากผิดปกติ ตกขาวอาจเป็นหนอง มีกลิ่นเหม็น แสบหรือเจ็บช่องคลอด- การติดเชื้อปรสิตในช่องคลอด จะทำให้มีตกขาวปริมาณมาก มีกลิ่นเหม็น แต่มักไม่ถึงขึ้นเป็นหนอง เจ็บหรือแสบอวัยวะเพศ- การติดเชื้อราในช่องคลอด ไม่ได้เป้นโรคติดต่อทางเพศสัมพันธ์ ตกขาวจะมีปริมาณมากมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น และมีอาการแสบหรือคันช่องคลอดแนะนำควรไปพบสูติ-นรีแพทย์ เพื่อตรวจว่าเกิดจากสาเหตุใดค่ะ จะได้รักษาให้ตรงกับโรค และหากฝ่ายชายมีอาการผิดปกติร่วมด้วย เช่น ปัสสาวะแสบขัด มีน้ำเหลืองหรือหนองไหลจากอวัยวะเพศ มีแผลที่อวัยวะเพศ ก็ควรพาไปพบแพทย์เพื่อรักษาพร้อมกันค่ะ